49 a.C.n.


Eventa 
 L. Cornelio Lentulo et C. Claudio Marcello consulibus

Bellum civile Romanorum
 1 Ianuarii - senatui romano Caesar enuntiavit oportere sibi et Pompeio imperium simul deponere. senatus respondit Caesari statim suum concedendum esse.
 7 Ianuarii - Senatus consultum ultimum contra Caesarem consituitur: "Videant consules, ne quid res publica detrimenti capiat".
 10 Ianuarii - Caesar exercitum suum trans Rubiconem ducit, quod flumen suam provinciam (Galliam Cisalpinam) ab Italiae finibus dividebat, ita bellum civile inchoans. 
 Februario - Pompeius in Epirum cum plurimis senatoribus fugit.
 9 Martii - Caesar in Hispaniam iter faciens Pompeianis bellum infert.
 19 Aprilis - Massilia obsessa ab Caesare, ubi erat L. Domitius Ahenobarbus, qui Pompeio favebat. obsidium postea a G. Trebonio ductum.
 Iunio - Caesar in Hispaniam advenit; itinera per montes Pyrenaeos contra L. Afranium et M. Petreium Pompeianos capit.
 7 Iunii - Cicero ex Italia effugit, Thessalonicamque contendit.
 30 Iulii - Caesar exercitum Afranii et Petreii Ilerdae circumvenit.
 2 Augusti - Pompeiani Ilerdae Caesari se dederunt.
 24 Augusti - Caesarianus C. Scribonius Curio in Africa septentrionale a Pompeiano duce  Attio Varo (quem prius in proelio Uticensi vicerat)  et Numidarum rege Iuba  victus est, in proelio ad fluvium Bagradam, et dein sibi mortem conscivit.
 Septembri mense - D. Brutus copias navales Pompeianas Massiliensesque  apud Massiliam vicit. Econtra  Caesariana classis in mari Adriatico prope Curictam superata est.
 6 Septembris - Massilia se Caesari Hispania reduci dedit.
 Octobri mense - Caesar dictator Romae factus.

Novae leges Caesaris
Lex Antonia de civibus restituendis, qua filii virorum a Sylla proscriptorum in civitatem pleno iure restituebantur (magistratus petere eis denuo licebat). Non tamen bona olim publicata eis reddebat.
Lex de exsulibus quae omnibus praeter Milonem qui legibus Pompeianis damnati erant reditum in patriam dabat.
Lex de Gallia Cisalpina quae civitatem Romanam Gallis regionem inter Padum et Alpes incolentibus dabat.

Nati

Mortui 
 Gaius Scribonius Curio, vir publicus et militaris Romanus (natus anno 90 a.C.n.).
 Marcus Perperna, vir censorius.
 Aristobulus II, rex Iudaeorum
 Alexander, filius Aristobuli II et frater Antigoni II